Preşedintele turc Recep Tayyip Erdogan a afirmat că alegerile locale programate în 31 martie vor fi ultimele în care se implică, a transmis vineri agenţia de stat Anadolu, preluată de Reuters.
Erdogan (70 de ani), cel mai de succes politician al Turciei moderne, a condus țara timp de peste două decenii. Câștigător a peste zece tururi de alegeri începând din 2002, Erdogan a fost reales şef al statului, pentru un mandat de cinci ani, în mai 2023, în urma unui scrutin controversat.
"Acesta e punctul final pentru mine, conform mandatului acordat de lege sunt ultimele mele alegeri", a spus Erdogan. "Rezultatul (acestora) va fi transferul unei moşteniri către fraţii mei care vor veni după mine", a mai spus preşedintele turc, citat de Anadolu.